Visoka poslovna škola strukovnih studija Novi Sad

dana 04.03.2020. godine raspisuje

**Konkurs**

**za realizaciju stručne prakse studenata master i specijalističkih strukovnih studija**

Pozivamo sve zainteresovane studente master strukovnih studija da se prijave za realizaciju stručne prakse u trajanju od 90 časova, odnosno studente specijalističkih strukovnih studija za realizaciju stručne prakse u trajanju od 75 sati, u sledećim kompanijama:

1. **Erste banka, filijale u Novom Sadu**
2. **Agencija za energetiku grada Novog Sada**
3. **Turistička agencija Stephany travel, Novi Sad**
4. **Turistička agencija Mozaik primo, Novi Sad**
5. **Hotel Aleksandar, Novi Sad**
6. **Turistička organizacija opštine Bačka Palanka**
7. **Turistička organizacija Vojvodine**

u periodu od **04.03.2020. do 15.03.2020**. godine, popunjavanjem formulara koji se nalazi na sledećem linku: <https://bit.ly/2B4Mc0n>

Pored popunjene prijave potrebno je da svaki student na mail adresu karijera.vps@gmail.com pošalje CV i motivaciono pismo. Preporuka je da CV i motivaciono pismo budu pripremljeni pre slanja prijave! Prijave koje ne budu imale CV i motivaciono pismo neće biti uzete u razmatranje.

Studenti koji prođu prvi krug selekcije biće pozvani na intervju nakon čega će ukoliko prođu drugi krug selekcije biti raspoređeni i obevešteni o terminu i kompaniji u kojoj će obavljati stručnu praksu. Molimo Vas da za date termine za dolazak na intervju pratite sajt Škole.

Tokom stručne prakse, student je u obavezi da vodi Dnevnik stručne prakse, a po završetku stručne prakse mentor u orgnaizaciji i student su u obavezi da izvrše evaluaciju o realizaciji stručne prakse.

**Važna napomena**:

 Student je u obavezi da po raspoređivanju u preduzeće na praksu odlazi redovno, u dogovorenim terminima, te da se po završetku prakse obavezno javi u Centar za razvoj karijere i stručnu praksu za overu Dnevnika prakse pre polaganja ispita. Eventualni izostanak sa prakse potrebno je odmah prijaviti putem mejla karijera.vps@gmail.com.

Za sve dodatne informacije možete kontaktirati Centar putem navedenog mejla ili doći lično, ponedeljkom od 10:00-11:00, utorkom od 14:00-15:00 i sredom od 14:00-15:00 časova u kabinet 13.